29. september 2017 – Tartu linnapea XII noorte laulu- ja tantsupeo tänuüritus ERM-i Jakob Hurda saalis
29. september 2017 – Tartu linnapea XII noorte laulu- ja tantsupeo tänuüritus ERM-i Jakob Hurda saalis
Laulupidu ja tantsupidu ei ole üksnes kontsert või ei ole ainult etendus.
Laulupidu on Tallinna trollid, majutuskoha kokatädid ja plaastri andnud arstid, naljalugusid jutustanud turvatöötaja ja rongkäigu korraldajad.
Loomulikult on laulupidu juhendajatega veedetud proovid ehk kõik need tunnid tööd, mis suure peo taga peidus.
29. septembril 2017 tänas Tartu linnapea Urmas Klaas Eesti Rahva Muuseumis kõiki neid, kes olid Tartust XII noorte laulu- ja tantsupeo peomeeleolu ja selgeks õpitud repertuaari taga: dirigente-tantsuõpetajaid majutuskohtades töötanud inimesteni välja.
Tänuõhtul sai Urmas Klaas Tiigi seltsimaja ja Tartu jaoks kallile ja pikaaegsele kultuurikorraldajale Liidia Konsale lõpuks üle anda ka Tartu medali. Linna päeval, mil see tavaliselt kombeks, oli Liidia juba Tallinnas just selle sama peo Tartu staapi sisse seadmas.
Fotod: Elen Kontkar ja Gabriela Liivamägi